নির্বাচনী আইনের লঙ্ঘনের বিষয়টি ম্যুলারের বিবেচ্য, তবে কোহেনের ফাঁস করা টেপ থেকে আপাতত এ কথা প্রতিষ্ঠিত হয় যে এত দিন ‘পর্নো তারকা স্টর্মি ড্যানিয়েলস বা প্লেবয় মডেল ক্যারেন ম্যাকডুগালকে চিনি না, তাঁদের সঙ্গে কোনো সম্পর্ক নেই’ বলে যে দাবি ট্রাম্প অহোরাত্র করে গেছেন, তা সর্বৈব মিথ্যা। এই গোপন প্রণয় ও তা লুকানোর জন্য অর্থ চালাচালির খবর বিভিন্ন মাধ্যমে প্রকাশিত হলে ট্রাম্প তাদের ‘ফেক নিউজ’ বলে বাতিল করে দিয়েছিলেন। এখন দেখা যাচ্ছে ‘ফেক নিউজ’ আসলে ততটা ‘ফেক’ নয়, যতটা ‘ফেক’ প্রেসিডেন্ট ট্রাম্প নিজে।